stanford-oval/wikipedia huggingface dataset:
ขิงแดง

สำหรับอาหารญี่ปุ่น ดูที่ เบนิโชงะ
| ขิงแดง |
| --- | --- |

ขิงแดง

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Liliopsida
อันดับ:: Zingiberales
วงศ์:: Zingiberaceae
สกุล:: Alpinia
สปีชีส์:: purpurata

ขิงแดง (ชื่อวิทยาศาสตร์: Alpinia purpurata (Vielle.) Schum.) เป็นพืชพื้นเมืองของมาเลเซียที่มีดอกสวยงาม ส่วนที่เป็นมีสีสดใสเป็นกาบหุ้มช่อดอก ส่วนดอกจริงมีขนาดเล็กอยู่ข้างบน แบ่งเป็นสองสายพันธุ์คือ Jungle King และ Jungle Queen
ขิงแดงสามารถพบได้ในฮาวาย ปวยร์โตรีโก และหลายประเทศในอเมริกากลาง รวมทั้งเบลีซ พบได้ในซามัวซึ่งเป็นดอกไม้ประจำชาติของซามัว มีชื่อเรียกในท้องถิ่นว่า "teuila" นอกจากนั้น ยังพบในทางใต้ของฟลอริดา บริเวณที่ไม่มีหิมะปกคลุม ชอบอากาศที่มีร่มเงาและชุ่มชื้น ทนต่อแสงแดดจัดได้ แต่ไม่ชอบอากาศแล้ง สามารถปลูกเป็นไม้ในบ้านได้ และเป็นไม้ตัดดอกได้เช่นกัน
แหล่งข้อมูลอื่น

USDA profile from the PLANTS Database
Images of Red Ginger เก็บถาวร 2008-07-15 ที่ เวย์แบ็กแมชชีน
Alpinia purpurata fotografiada Honolulu, Hawaii Galería de Plantas del Mundo Oficina Verde de la Universidad de Murcia
พีบิมกุกซู

| --- | --- |

ประเภท: กุกซู
แหล่งกำเนิด: เกาหลี
อุณหภูมิเสิร์ฟ: เย็น
ส่วนผสมหลัก: โซมย็อน
 ตำราอาหาร: พีบิมกุกซู   สื่อ: พีบิมกุกซู
| --- | --- |
ชื่อภาษาเกาหลี
ฮันกึล: 비빔국수
อาร์อาร์: bibim-guksu 
เอ็มอาร์: pibim-guksu 
IPA: /pi.bim.ɡuk̚.s͈u/
พีบิมกุกซู (비빔국수) หรือ บะหมี่เผ็ด ทำจากบะหมี่แป้งสาลีเส้นบางที่เรียกว่า โซมย็อน (素麵) พร้อมเครื่องปรุงเพิ่มเติม เป็นอาหารประเภทบะหมี่แบบดั้งเดิมที่ได้รับความนิยมมากที่สุดในอาหารเกาหลีและเป็นที่นิยมโดยเฉพาะในช่วงฤดูร้อน
ชื่อ

พีบิมกุกซู เรียกอีกอย่างว่ากุกซูบีบิมหรือโคดงมย็อน ซึ่งแปลว่า "บะหมี่ผัด" หรือ "บะหมี่ผสม"
รสชาติ

มีเมนูบะหมี่หลายชนิดในเกาหลีใต้ รวมถึงเมนูที่ทำจากน้ำซุปเนื้อ อย่างไรก็ตาม ในอดีตบะหมี่เผ็ดได้รับการชื่นชมจากผู้ที่ชื่นชอบเครื่องเทศในเกาหลีและเป็นที่รู้จักในระดับนานาชาติ สิ่งที่ทำให้อาหารจานนี้แตกต่างจากบะหมี่จานอื่นจากหลากหลายวัฒนธรรม คือรสชาติเผ็ดเข้มข้นที่เกิดจากส่วนผสมของผงพริกแดง โคชูจัง และกระเทียมสับ พร้อมด้วยรสหวานอมเปรี้ยวที่เกิดจากน้ำส้มสายชูและน้ำตาล บะหมี่เผ็ดส่วนใหญ่จะปรุงด้วยน้ำมันงาเล็กน้อยเพื่อเพิ่มรสชาติที่เข้มข้น
วัตถุดิบ

โดยทั่วไปแล้ว พีบิมกุกซูประกอบด้วยเนื้อวัวหั่นเต๋าผัด แตงกวาดองหั่นแว่น และเห็ดคลุกน้ำมันงา ซึ่งคลุกเคล้ากับบะหมี่ปรุงสุก ซอสถั่วเหลือง น้ำมันงา เมล็ดงา และน้ำตาล เครื่องปรุงที่วางไว้ด้านบนและรอบ ๆ บะหมี่เผ็ด ได้แก่ ไข่ต้มสุก หัวไชเท้าดอง สาหร่าย แตงกวาฝานบาง และลูกแพร์เกาหลีหรือมะเขือเทศหั่นบาง ๆ
ดูเพิ่ม

บะหมี่เกาหลี
พีบิมบับ
แน็งมย็อน
แหล่งข้อมูลอื่น

Home Cooking Diary บล็อกอาหารเกาหลี
Recipe for bibimguksu
พายุไต้ฝุ่นอัสนี (พ.ศ. 2558)
ดูเพิ่ม

สถานีย่อยพายุหมุนเขตร้อน
ฤดูพายุไต้ฝุ่นแปซิฟิก พ.ศ. 2558
รายชื่อของพายุอัสนี
พายุไต้ฝุ่นที่มีเส้นทางที่คล้ายกัน
พายุไต้ฝุ่นบัวลอย พ.ศ. 2562
พายุไต้ฝุ่นหะลอง พ.ศ. 2562
แหล่งข้อมูลอื่น

พายุหมุนเขตร้อนระบบดิจิทัล (Digital Typhoon) ข้อมูลของพายุไต้ฝุ่นอัสนี (1516)
สำนักงานอุตุนิยมวิทยาญี่ปุ่น (JMA) ข้อมูลเส้นทางของพายุไต้ฝุ่นอัสนี (1516)
สำนักงานอุตุนิยมวิทยาไทย (TMD) ข้อมูลเส้นทางของพายุไต้ฝุ่นอัสนี (1516)
ศูนย์เตือนไต้ฝุ่นร่วม (JTWC) ข้อมูลเส้นทางของพายุซูเปอร์ไต้ฝุ่นอัสนี (17W)
แผนที่แสดงเส้นทาง และความรุนแรงของพายุตามมาตราส่วนแซฟเฟอร์–ซิมป์สัน
ความรุนแรงของพายุ
มาตราเฮอริเคนแซฟเฟอร์–ซิมป์สัน
  พายุดีเปรสชันเขตร้อน (≤62 กม./ชม.)

  พายุโซนร้อน (63–117 กม./ชม.)

  พายุเฮอริเคนระดับ 1 (118–153 กม./ชม.)

  พายุเฮอริเคนระดับ 2 (154–177 กม./ชม.)

  พายุเฮอริเคนระดับ 3 (178–208 กม./ชม.)

  พายุเฮอริเคนระดับ 4 (209–251 กม./ชม.)

  พายุเฮอริเคนระดับ 5 (≥252 กม./ชม.)

  พายุที่ไม่ทราบความเร็วลม


ประเภทของพายุ
 พายุหมุนเขตร้อน
 พายุหมุนกึ่งเขตร้อน
 พายุหมุนนอกเขตร้อน / หย่อมความกดอากาศต่ำที่หลงเหลือ / รบกวนของเขตร้อน / ลมมรสุมพายุดีเปรสชั่นเขตร้อน
ภาพเคลื่อนไหวจากดาวเทียมของพายุไต้ฝุ่นอัสนี
ชิก-ฟิล-เอ

| --- | --- |

ภัตตาคารชิก-ฟิล-เอที่มอรริสทาวน์ รัฐเทนเนสซี
ชื่อเดิม: Dwarf Grill Dwarf House
ประเภท: เอกชน
อุตสาหกรรม: ภัตตาคาร
ก่อตั้ง: 23 พฤษภาคม 1946; 78 ปีก่อน (1946-05-23) ที่ เฮปวิลล์ รัฐจอร์เจีย สหรัฐ
ผู้ก่อตั้ง: S. Truett Cathy
สำนักงานใหญ่: 5200 Buffington Road, แอตแลนตา รัฐจอร์เจีย, สหรัฐ
จำนวนที่ตั้ง: 3,059
พื้นที่ให้บริการ: สหรัฐ (รวมปวยร์โตรีโก) แคนาดา
บุคลากรหลัก: แดน เคธี (ประธาน) แอนดรูว์ ที. เคธี (ซีอีโอ) บับบา เคธี (Executive Vice President กับ ประธานกรรมการแห่ง Dwarf House) ทรูดี เคธี ไวต์ (แอมบาสเดอร์)
ผลิตภัณฑ์: แซนด์วิชไก่, อาหารจานที่เกี่ยวกับไก่
รายได้:  11.3 พันล้านดอลลาร์สหรัฐ (2019)
เจ้าของ: ตระกูลเคธี
พนักงาน: 35,574 คน ข้อมูลเมื่อ สิงหาคม 2021
เว็บไซต์: chick-fil-a.com chick-fil-a.ca chick-fil-a.pr
ชิก-ฟิล-เอ หรือ ชิกฟิเล (อังกฤษ: Chick-fil-A, /ˌtʃɪkfɪˈleɪ/ CHIK-fil-ay, เล่นคำกับรูปสะกดของ "filet" ในภาษาอังกฤษแบบอเมริกัน) เป็นเครือภัตตาคารอาหารจานด่วนสัญชาติอเมริกัน และเครือที่ใหญ่ที่สุดในด้านแซนด์วิชไก่ ชิก-ฟิล-เอมีสำนักงานใหญ่ที่คอลเลจปาร์ก รัฐจอร์เจีย โดยมีภัตตาคารทั่ว 48 รัฐ และในวอชิงตัน ดี.ซี.กับปวยร์โตรีโกถึง 3,059 แห่ง บริษัทนี้ยังดำเนินการที่แคนาดา และเคยมีภัตตาคารในสหราชอาณาจักรและแอฟริกาใต้
ค่านิยมหลายอย่างของบริษัทได้รับอิทธิพลจากความเชื่อศาสนาคริสต์ของ S. Truett Cathy (1921–2014) ผู้ก่อตั้งที่นับถือ Southern Baptist อย่างเคร่งครัด ภัตตาคารทั้งหมดปิดทำการในวันอาทิตย์ วันขอบคุณพระเจ้า และวันคริสต์มาส ในช่วงเทศกาลมหาพรต ภัตตาคารสนับสนุนแซนด์วิชปลา ตามธรรมเนียมละเนื้อในเทศกาลมหาพรตของศาสนาคริสต์ การคัดค้านการสมรสเพศเดียวกันของบริษัทก่อให้เกิดประเด็นพิพาท แม้ว่าทางบริษัทเริ่มคลายจุดยืนในประเด็นนี้ตั้งแต่ ค.ศ. 2019 แม้จะมีประเด็นพิพาทและความพยายามบอยคอตหลายครั้ง ใน ค.ศ. 2022 ทาง American Customer Satisfaction Index พบว่าชิก-ฟิล-เอยังคงเป็นเครืออาหารจานด่วนโปรดของประเทศเป็นเวลา 8 ปีติดต่อกัน และมียอดขายต่อร้านสูงสุดจากเครืออาหารจานด่วนใด ๆ ในประเทศ
แหล่งข้อมูลอื่น

เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ
สุชาดา (ธิดาของเสนานีกุฎุมพี)

สำหรับความหมายอื่น ดู สุชาดา
| สุชาดา |
| --- | --- |
นางสุชาดาขณะถวายข้าวมธุปายาส
ข้อมูลทั่วไป
สถานที่เกิด: ราชคฤห์ แคว้นมคธ
สถานที่บรรลุธรรม: บ้านของตน
เอตทัคคะ: ผู้ถึงสรณะก่อน
ฐานะเดิม
ชาวเมือง: ราชคฤห์ แคว้นมคธ
บิดา: เสนานี/เสนียะ
สถานที่รำลึก
สถานที่: ใต้ต้นพระศรีมหาโพธิ์ สถานที่ถวายข้าวมธุปายาส
 สถานีย่อยพระพุทธศาสนา
สุชาดา (บาลี: Sujātā สุชาตา) กล่าวกันว่าเป็นผู้ถวายข้าวมธุปายาสแก่พระโคตมพุทธเจ้า สิ้นสุดระยะเวลา 6 ปีแห่งพรตนิยม เธอเชื่อแบบผิด ๆ ว่าพระองค์คือรุกขเทวดาที่บันดาลให้เธอมีบุตรสมปรารถนา ข้าวมธุปายาสนี้ทำให้พระองค์มีพละกำลังมากพอที่จะเจริญมัชฌิมาปฏิปทา เจริญฌาน และตรัสรู้เป็นพระพุทธเจ้า
นางสุชาดาเป็นอุบาสิกาคนแรกในพุทธศาสนา และพระพุทธเจ้าทรงยกย่องนางสุชาดาเป็นเอตทัคคะผู้ถึงสรณะก่อน
ประวัติ > ชีวิตตอนต้น

นางสุชาดาเป็นธิดาของเสนานีกุฎุมพี (อรรถกถาว่าเสนียะ) ในหมู่บ้านเสนานิคม ตำบลอุรุเวลาเสนานิคม มีการสันนิษฐานถึงที่ตั้งของบ้านนางสุชาดาคือสถูปบ้านนางสุชาดาในหมู่บ้านพักเราร์ใกล้พุทธคยา เมื่ออายุย่างเข้าสู่วัยสาวนางได้ทำพิธีบวงสรวงต่อเทพยดาที่สิงสถิต ณ ต้นไทรใหญ่ต้นหนึ่งใกล้บ้านของนาง โดยได้ตั้งปณิธานความปรารถนาไว้ 2 ประการ คือ
ขอให้ได้สามีที่มีบุญ มีทรัพยสมบัติ และชาติสกุลเสมอกัน
ขอให้มีบุตรคนแรกเป็นชาย
ถ้าความปรารถนาทั้ง 2 ประการ สำเร็จสมบูรณ์แล้ว จะทำพลีกรรมแก่ท่านด้วยของอันมีมูลค่า 100,000 กหาปณะ
ครั้นกาลต่อมา ความปรารถนาของนางสำเร็จทั้งสองประการ โดยได้สามีเป็นเศรษฐีมีฐานะเสมอกัน และได้บุตรคนแรกเป็นชายนามว่า ยสะ นางได้ปล่อยเวลาให้ล่วงเลยไปจนลูกชายแต่งงานแล้ว จึงปรารภที่จะทำพลีกรรมบวงสรวงสังเวยเทพยดาด้วยข้าวมธุปายาสเสร็จเรียบร้อยแล้ว ให้นางปุณณาทาสีสาวใช้ไปปัดกวาดทำความสะอาดบริเวณโคนต้นไทรนั้น
ประวัติ > ถวายข้าวมธุปายาส

ขณะนั้น พระโคตมโพธิสัตว์เลิกอัตตกิลมถานุโยค หันมาเสวยพระกระยาหารหวังจะบำเพ็ญเพียรทางจิต ประทับนั่งพักผ่อนที่ใต้ต้นไทรนั้น ผินพระพักตร์ทอดพระเนตรไปทางทิศตะวันออก มีพระรัศมีแผ่ซ่านออกจากพระวรกายเป็นปริมณฑลดูงามยิ่งนัก นางทาสีสาวใช้เห็นแล้วก็ตระหนักแน่ในจิตคิดว่า คงเป็นเทวดาเจ้า มานั่งคอยท่ารับเครื่องพลีกรรม จึงมิได้เข้าไปทำความสะอาดดังที่ตั้งใจมา รีบกลับไปแจ้งแก่นางสุชาดา โดยด่วน
ฝ่ายนางสุชาดาจึงรีบแต่งกายด้วยเครื่องอาภรณ์อันงดงามเป็นที่เรียบร้อยแล้วยกถาดข้าวมธุปายาสขึ้นทูลศีรษะ ออกจากบ้านพร้อมด้วยบริวารไปยังต้นไทรนั้น ครั้นได้เห็นพระโพธิสัตว์งดงามเช่นนั้น ก็เกิดโสมนัสยินดีสำคัญว่าเป็นรุกขเทวดามานั่งคอยรับเครื่องพลีกรรม จึงน้อมนำเข้าไปถวายพร้อมทั้งถาดทองคำ
เมื่อพระบรมโพธิสัตว์ทรงรับข้าวมธุปายาสแล้ว เสด็จไปประทับที่โคนต้นพระศรีมหาโพธิ์ริมฝั่งแม่น้ำเนรัญชรา ทรงบำเพ็ญเพียรทางจิตและได้ตรัสรู้เป็นพระสัพพัญญูพุทธเจ้าในวันนั้น หลังจากได้ประทับเสวยวิมุติสุข คือสุขอันเกิดจากการตรัสรู้บริเวณใกล้ ๆ นั้นเป็นเวลา 7 สัปดาห์ รวม 49 วัน แล้วได้เสด็จไปแสดงธรรมโปรดปัญจวัคคีย์ ณ ป่าอิสิปตนมฤคทายวัน แขวงเมืองพาราณสี
ประวัติ > บรรลุโสดาบัน

หลังจากยสะ บุตรชายคนโตได้บรรลุเป็นพระอรหันต์และอุปสมบทแล้ว พระพุทธเจ้าและพระสาวกรวมทั้งพระยสะได้ฉันภัตตาหารที่บ้านของนาง พระพุทธเจ้าแสดงพระธรรมเทศนาจบแล้วนางสุชาดาและอดีตภริยาของพระยสะได้บรรลุโสดาบันและถึงพระรัตนตรัยเป็นสรณะทั้งสองคน
ประวัติ > บั้นปลายชีวิต

นางสุชาดาถึงแก่กรรมที่ใดและเมื่อไรไม่ปรากฏ แต่มีอายุสังขารมากพอสมควรแล้วก็ถึงแก่กรรม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สุชาดา
สมุดภาพพระพุทธประวัติ เก็บถาวร 2010-06-23 ที่ เวย์แบ็กแมชชีน
สมุดภาพพระพุทธประวัติเช่นกัน
ตามรอยพระศาสดา ตอนที่ 1
เว็บไซต์วัดหัวกระบือ เก็บถาวร 2010-07-20 ที่ เวย์แบ็กแมชชีน
| ด ค กเอตทัคบุคคล (ในศาสนาของพระโคตมพุทธเจ้า) |
| --- | --- | --- |
| ภิกษุ |  พระอัญญาโกณฑัญญะ  พระอุรุเวลกัสสปะ  พระสารีบุตร  พระมหาโมคคัลลานะ  พระปุณณมันตานีบุตร  พระกาฬุทายี  พระนันทะ  พระราหุล  พระอุบาลี  พระภัททิยกาฬิโคธาบุตร  พระอนุรุทธะ  พระอานนท์  พระโมฆราช  พระปิณโฑลภารทวาชะ  พระมหากัจจายนะ  พระสีวลี  พระโสณกุฏิกัณณะ  พระมหากัสสปะ  พระราธเถระ  พระลกุณฏกภัททิยเถระ  พระทัพพมัลลบุตร  พระพากุละ  พระวักกลิ  พระมหากัปปินะ  พระอุปเสนะ  พระขทิรวนิยเรวตะ  พระสุภูติ  พระพาหิยะ  พระวังคีสะ  พระโสณโกฬิวิสะ  พระโสภิตะ  พระนันทกะ  พระกังขาเรวตะ  พระมหาปันถกะ  พระจูฬปันถกะ  พระกุณฑธานะ  พระรัฐปาละ  พระกุมารกัสสปะ  พระมหาโกฏฐิตะ  พระสาคตะ  พระปิลินทวัจฉะ  |  |
| ภิกษุณี |  พระมหาปชาบดีโคตมีเถรี  พระเขมาเถรี  พระอุบลวรรณาเถรี  พระปฏาจาราเถรี  พระนันทาเถรี  พระธรรมทินนาเถรี  พระโสณาเถรี  พระสกุลาเถรี  พระภัททากุณฑลเกสาเถรี  พระภัททกาปิลานีเถรี  พระภัททากัจจานาเถรี  พระกีสาโคตมีเถรี  พระสิงคาลมาตาเถรี  |  |
| อุบาสก |  ตปุสสะ ภัลลิกะ  อนาถบิณฑิกเศรษฐี  จิตตคฤหบดี  หัตถกคฤหบดี  พระเจ้ามหานามะ  อุคคคฤหบดี  อุคคตคฤหบดี  สูรอัมพัฏฐอุบาสก  ชีวกโกมารภัจจ์  นกุลบิดาคฤหบดี  |  |
| อุบาสิกา |  นางสุชาดา  นางวิสาขา  นางขุชชุตตรา  นางสามาวดี  นางอุตตรานันทมารดา  พระนางสุปปวาสา  นางสุปปิยา  นางกาติยานี  นางกาฬีกุรรฆริกา  นางนกุลมารดาคหปตานี  |  |
| ดูเพิ่ม |  พระอสีติมหาสาวก  เอตทัคคะ  |  |
| ด ค กบุคคลในพุทธประวัติ |
| --- | --- | --- |
| พระบรมศาสดา |  พระโคตมพุทธเจ้า  |  |
| พระอัครสาวก |  พระสารีบุตร  พระมหาโมคคัลลานะ  |  |
| พุทธอุปัฎฐาก |  พระอานนท์  |  |
| พระมหากษัตริย์ |  พระเจ้าสุทโธทนะ  พระเจ้าสุปปพุทธะ  พระเจ้าพิมพิสาร  พระเจ้าปเสนทิโกศล  พระเจ้าอชาตศัตรู  |  |
| ภิกษุ |  พระอัญญาโกณฑัญญะ  พระอุรุเวลกัสสปะ  พระนันทะ  พระมหากัสสปะ  พระมหากัจจายนะ  พระองคุลิมาลเถระ  |  |
| ภิกษุณี |  พระมหาปชาบดีโคตมีเถรี  พระภัททากัจจานาเถรี  |  |
| สามเณร |  พระราหุลเถระ  |  |
| อุบาสก อุบาสิกา |  อนาถบิณฑิกเศรษฐี  ชีวกโกมารภัจจ์  นางสุชาดา  นางวิสาขา  |  |
| ศัตรู |  พระเทวทัต  จิญจมาณวิกา  |  |
นางสุชาดาพร้อมเหล่านางทาสีขณะถวายข้าวมธุปายาสพร้อมถาดทองคำ
กันดั้มโปรเจกต์

กันดั้มโปรเจกต์ เป็นแผนการพัฒนาโมบิลสูทของสหพันธ์โลกในเนื้อเรื่องของโอวีเอ กันดั้ม 0083 : ความทรงจำแห่งละอองดาว ซึ่งโมบิลสูทตัวเอกของภาคนี้ได้รับการพัฒนาภายใต้แผนการนี้
เนื้อเรื่อง

โมบิลสูทของกันดั้มโปรเจกต์นั้นได้รับการพัฒนาโดยบริษัทแอนาไฮม์อิเล็กทรอนิก โดยใช้ข้อมูลของ RX-78 กันดั้มและพัฒนาเทคโนโลยีใหม่ๆให้เหนือกว่าที่ใช้งานอยู่ในขณะนั้น หลังจากเนื้อเรื่องของกันดั้ม 0083 ซึ่งกันดั้มโปรเจกต์มีส่วนเกี่ยวข้องกับการก่อการร้ายโดยกองกำลังของเอกิล ดีลาซ อดีตนายทหารแห่งอาณาจักรซีอ้อน จากเหตุการณ์นี้ นายพลจามิทอฟ ไฮแมนแห่งสหพันธ์โลกได้ฉวยโอกาสจากความวุ่นวายตั้งกองกำลังพิเศษ ทิทานส์ และปิดบังเรื่องของกันดั้มโปรเจกต์รวมถึงเทคโนโลยีที่พัฒนาระหว่างนั้นจากสาธารณชน ทำให้โมบิลสูทในกันดั้มโปรเจกต์มีสมรรถนะที่สูงกว่าโมบิลสูทในช่วงเวลาต่อมาเสียอีก
ชื่อของโมบิลสูทที่พัฒนาในแผนกันดั้มโปรเจกต์จะตั้งตามดอกไม้ชนิดต่างๆ
กันดั้มรุ่นทดลองหมายเลข 0 "บลอสซัม"

เรียกสั้นๆว่า GP00 RX-78GP00 กันดั้มบลอสซัมปรากฏตัวครั้งแรกในนิตยสารเด็นกิฮอบบี้แม็กกาซีนฉบับเดือนมิถุนายน พุทธศักราช 2545
เนื้อเรื่องประกอบของกันดั้มบลอสซัมระบุว่ากันดั้มบลอสซัมเป็นเครื่องทดสอบดั้งเดิมของกันดั้มโปรเจกต์ที่เตรียมใช้ในการพัฒนาเทคโนโลยีทั้งหมดในเครื่องเดียว กันดั้มบลอสซัมสามารถประกอบกับยานคอร์บูสเตอร์ทูว์เพื่อใช้เพิ่มอัตราขับเคลื่อนได้ ด้านอาวุธจะใช้บีมไรเฟิลขนาดใหญ่ที่มีพลังทำลายสูง กันดั้มบลอสซัมยังมีอุปกรณ์รูปร่างเหมือนจานเรดาร์ซึ่งเป็นระบบนำร่องด้วยอนุภาคไมนอฟสกี้ซึ่งเรียกว่า MPIWS (Minovsky-Particles Interference-Wave Searcher)
เนื่องจากข้อจำกัดของเทคโนโลยีในขณะนั้น แผนการทดสอบเทคโนโลยีทั้งหมดในเครื่องเดียวจึงไม่ประสบความสำเร็จ บีมไรเฟิลซึ่งเป็นอาวุธหลักนั้นไม่สามารถยิงได้ต่อเนื่องและระบบนำร่อง MPIWS นั้นขาดความเที่ยงตรงในการค้นหาเป้าหมาย ระหว่างการทดสอบกันดั้มบลอสซัมได้ถูกทหารซีอ้อนที่เหลืออยู่โจมตีและถูกทำลายในการต่อสู้ บริษัทแอนาไฮม์อิเล็กทรอนิกจึงเปลี่ยนแผนการเป็นการแยกพัฒนาโมบิลสูทสำหรับเทคโนโลยีต่างๆโดยเฉพาะแทน
กันดั้มรุ่นทดลองหมายเลข 1 "เซฟีรันเธส"

| RX-78GP01 กันดั้มเซฟีรันเธส > ข้อมูลทั่วไป |
| --- | --- |
ประเภท: โมบิลสูทรุ่นต้นแบบสำหรับใช้งานอเนกประสงค์
ความสูง: 18 เมตร
น้ำหนัก: 39.7 ตัน (พื้นฐาน) 65 ตัน (เต็มพิกัด)
เกราะ: โลหะผสมลูนาไททาเนียม
กำลังเครื่อง: 1790 กิโลวัตต์
อุปกรณ์: ปืนวัลแคน 60 มม. บีมเซเบอร์ บีมไรเฟิล ปืนกล 90 มม. โล่
คุณสมบัติพิเศษ: ระบบคอร์บล็อก
นักบินสำคัญ: โค อุรากิ
ด ค ก
เรียกสั้นๆว่า GP01 RX-78GP01 กันดั้มเซฟีรันเธสเป็นโมบิลสูทตัวเอกเครื่องแรกของกันดั้ม 0083 กันดั้มเซฟีรันเธสมีลักษณะเป็นโมบิลสูทแบบมาตรฐานและมีลักษณะใกล้เคียงกับ RX-78 มากที่สุดรวมถึงมีระบบคอร์บล็อกที่ใช้ยาน FF-XII คอร์ไฟเตอร์ทูว์ เป็นห้องควบคุม กันดั้มเซฟีรันเธสเป็นโมบิลสูทเครื่องแรกที่ใช้บีมไรเฟิลแบบใช้พลังงานจากเอเนอจีแพ็คที่สามารถถอดเปลี่ยนได้ระหว่างการต่อสู้และใช้โครงสร้างซึ่งในเวลาต่อมาได้พัฒนาไปเป็นมูฟเอเบิ้ลเฟรมของกันดั้มมาร์คทูว์ บีมเซเบอร์ของกันดั้มเซฟีรันเธสยังสามารถใช้เป็นบีมกันของยานคอร์ไฟเตอร์ทูว์ขณะที่บินแยกออกมาได้
| RX-78GP01-Fb กันดั้มเซฟีรันเธสฟุลเวอเนียน > ข้อมูลทั่วไป |
| --- | --- |
ประเภท: โมบิลสูทรุ่นต้นแบบสำหรับใช้งานอเนกประสงค์
ความสูง: 18.5 เมตร
น้ำหนัก: 43.2 ตัน (พื้นฐาน) 74 ตัน (เต็มพิกัด)
เกราะ: โลหะผสมลูนาไททาเนียม
กำลังเครื่อง: 2045 กิโลวัตต์
อุปกรณ์: ปืนวัลแคน 60 มม. บีมเซเบอร์ บีมไรเฟิล โล่
คุณสมบัติพิเศษ: ระบบคอร์บล็อก
นักบินสำคัญ: โค อุรากิ
ด ค ก
โค อุรากิ ตัวเอกของเรื่องได้ใช้กันดั้มเซฟีรันเธสเข้าต่อสู้กับอนาเวล กาโตของกองกำลังดีลาซที่ขโมยกันดั้มไฟซาลิสที่ฐานทัพโทรินตันและได้รับการแต่งตั้งเป็นนักบินอย่างเป็นทางการในเวลาต่อมา หลังจากที่กันดั้มเซฟีรันเธสได้รับความเสียหายอย่างหนักในการต่อสู้กับซีมา การาฮาว เนื่องจากไม่ได้รับการปรับแต่งให้ใช้งานในอวกาศได้ จึงได้รับการซ่อมแซมและปรับปรุงเป็น RX-78GP01-Fb กันดั้มเซฟีรันเธสฟุลเวอเนียน เพื่อให้ต่อสู้ในอวกาศได้ ลักษณะที่แตกต่างจากเดิมอย่างเห็นได้ชัดก็คือบูสเตอร์ขนาดใหญ่ด้านหลังซึ่งทำให้กันดั้มฟุลเวอเนียนเซฟีรันเธสมีอัตราเร่งสูงกว่าเดิมเกือบสองเท่าและยังเป็นระบบขับเคลื่อนหลักของยาน FF-XII-Fb ฟุลเวอเนียนคอร์ไฟเตอร์ทูว์ เมื่อแยกออกมาแล้ว กันดั้มฟุลเวอเนียนเซฟีรันเธสถูกทำลายพร้อมกับกันดั้มไฟซาลิสในการต่อสู้ที่สถานีอวกาศดาวเคราะน้อย เกาะคอนเปย์
กันดั้มเซฟีรันเธสได้รับการออกแบบโดยโชจิ คาวาโมริ
กันดั้มรุ่นทดลองหมายเลข 2 "ไฟซาลิส"

| RX-78GP02A กันดั้มไฟซาลิส > ข้อมูลทั่วไป |
| --- | --- |
ประเภท: โมบิลสูทยุทธศาสตร์รุ่นต้นแบบ
ความสูง: 18.5 เมตร
น้ำหนัก: 54.5 ตัน (พื้นฐาน) 83 ตัน (เต็มพิกัด)
เกราะ: โลหะผสมลูนาไททาเนียม
กำลังเครื่อง: 1860 กิโลวัตต์
อุปกรณ์: ปืนวัลแคน 60 มม. บีมเซเบอร์ อะตอมมิคบาซูก้า โล่
นักบินสำคัญ: อนาเวล กาโต้
ด ค ก
เรียกสั้นๆว่า GP02 RX-78GP02A กันดั้มไฟซาลิสเป็นโมบิลสูทตัวร้ายเครื่องแรกของกันดั้ม 0083 กันดั้มไฟซาลิสได้รับการออกแบบมาสำหรับใช้งานแบบยุทธศาสตร์โดยการยิงหัวรบนิวเคลียร์จากอะตอมมิคบาซูก้า กันดั้มไฟซาลิสมีเกราะที่หนาเพื่อให้ทนแรงกระแทกจากระเบิดนิวเคลียร์ที่ยิงออกไปได้และโล่ขนาดใหญ่ที่มีระบบหล่อเย็นซึ่งช่วยป้องกันความร้อนอีกชั้นหนึ่ง เนื่องจากออกแบบไว้ใช้กับยุทธศาสตร์จำเพาะจึงไม่ได้ติดตั้งอาวุธอื่นไว้อีกนอกจากปืนวัลแคนและบีมเซเบอร์สำหรับป้องกันตัวในระยะประชิด กันดั้มไฟซาลิสยังมีท่อขับดันที่มีกำลังมากจึงสามารถเคลื่อนไหวได้ด้วยความเร็วสูง ซึ่งท่อขับดันที่ไหล่จะสามารถปรับตำแหน่งได้
ในขณะที่กันดั้มไฟซาลิสประจำการที่ฐานทัพโทรินตันเพื่อเตรียมการทดสอบนั้น อนาเวล กาโต้ นายทหารของกองกำลังเดลาซได้ขโมยกันดั้มไฟซาลิสไปด้วยความช่วยเหลือของสายลับซึ่งแฝงตัวในกลุ่มเจ้าหน้าที่ของแอนาไฮม์อิเล็กทรอนิก ซึ่งกาโต้และกันดั้มไฟซาลิสสามารถหนีการตามล่าของหน่วยอัลเบียนจนกระทั่งใช้นิวเคลียร์ทำลายกองยานในพิธีแสดงแสนยานุภาพที่สถานีอวกาศดาวเคราะน้อย เกาะคอนเปย์ไปถึงสองในสาม ก่อนจะถูกทำลายในการต่อสู้กับกันดั้มเซฟีรันเธสฟุลเวอเนียนของโค อุรากิ
ในวิดีโอเกม เช่น ซูเปอร์โรบ็อตไทเซ็นนั้น กันดั้มไฟซาลิสมักติดตั้งอาวุธอื่นๆ เช่น บีมไรเฟิลหรือพลาสมาลีดเดอร์เพื่อความสมดุลของเกม ซึ่งโปรเจกต์ฮาร์โมนีออฟกันดั้มของบริษัทซันไรส์ได้มีกันดั้มไฟซาลิสสองรุ่นที่ออกแบบมาสำหรับใช้งานแบบทั่วไปแทนการยิงหัวรบนิวเคลียร์ นั่นคือรุ่นที่ติดตั้งระบบยิงจรวดหลายลำกล้อง (Multi-Launch Rocket System - MLRS)ของสหพันธ์โลก และแบบติดตั้งบีมบาซูก้าของซีอ้อน
กันดั้มไฟซาลิสได้รับการออกแบบโดยโชจิ คาวาโมริ
กันดั้มรุ่นทดลองหมายเลข 3 "เดนโดรเบียม"

| RX-78GP03S กันดั้มเดนโดรเบียมสเตเมน > ข้อมูลทั่วไป |
| --- | --- |
ประเภท: โมบิลสูทรุ่นต้นแบบสำหรับใช้ต่อสู้ในอวกาศ
ความสูง: 18.2 เมตร
น้ำหนัก: 41.6 ตัน (พื้นฐาน) 70 ตัน (เต็มพิกัด)
เกราะ: โลหะผสมลูนาไททาเนียม
กำลังเครื่อง: 2000 กิโลวัตต์
อุปกรณ์: บีมเซเบอร์ บีมไรเฟิล บาซูก้าแบบพับได้ โล่แบบพับได้
คุณสมบัติพิเศษ: ด็อคกิ้งไบน์เดอร์สำหรับติดตั้งยูนิตออร์คิส
นักบินสำคัญ: โค อุรากิ เดฟรา คา
ด ค ก
เรียกสั้นๆว่า GP03 RX-78GP03 กันดั้มเดนโดรเบียมเป็นโมบิลสูทตัวเอกเครื่องที่สองของกันดั้ม 0083และภาพยนตร์คอมพิวเตอร์กราฟิกส์ขนาดสั้น กันดั้มอีโวลฟ์ ตอนที่ 4
กันดั้มเดนโดรเบียมประกอบด้วยส่วนประกอบสองส่วนคือ RX-78GP03S กันดั้มเดนโดรเบียมสเตเมนซึ่งเป็นโมบิลสูทแกนกลางและออร์คิสซึ่งเป็นยูนิตอาวุธขนาดใหญ่สำหรับติดตั้งให้กันดั้มเดนโดรเบียมสเตเมน กันดั้มเดนโดรเบียมสเตเมนมีลักษณะเป็นโมบิลสูทแบบมาตรฐานซึ่งใช้เทคโนโลยีแบบเดียวกับกันดั้มเซฟีรันเธสแต่สามารถใช้งานในอวกาศได้ ห้องควบคุมของกันดั้มเดนโดรเบียมสเตเมนเป็นแบบพาโนรามิคที่แสดงภาพ 360 องศารอบตัว แต่สามารถเปลี่ยนไปใช้แบบคอร์ไฟเตอร์แทนได้เช่นกัน
| RX-78GP03 กันดั้มเดนโดรเบียมออร์คิส > ข้อมูลทั่วไป |
| --- | --- |
ประเภท: โมบิลเวพอนรุ่นต้นแบบสำหรับใช้ต่อสู้ในอวกาศ
ความสูง: 38.5 เมตร
น้ำหนัก: 226.4 ตัน (พื้นฐาน) 453.1 ตัน (เต็มพิกัด)
เกราะ: ไม่ปรากฏข้อมูล
กำลังเครื่อง: 38900 กิโลวัตต์
อุปกรณ์: บีมเซเบอร์ขนาดใหญ่ บีมไรเฟิล บาซูก้าแบบพับได้ เมก้าบีมแคนน่อน ไมโครมิสไซล์ มิสไซล์พ็อดขนาดใหญ่ สายระเบิด
คุณสมบัติพิเศษ: เครื่องกำเนิดสนามพลัง I ฟิลด์
นักบินสำคัญ: โค อุรากิ เดฟรา คา
ด ค ก
เมื่อติดตั้งยูนิตออร์คิสเป็น RX-78GP03 กันดั้มเดนโดรเบียมออร์คิส แล้ว กันดั้มเดนโดรเบียมจะกลายเป็นอาวุธขนาดใหญ่ที่มีความยาวถึง 140 เมตรที่มีกันดั้มเดนโดรเบียมสเตเมนควบคุมอยู่ตรงกลาง อาวุธหลักของยูนิตออร์คิสประกอบด้วยบีมเซเบอร์ขนาดใหญ่ซึ่งติดไว้กับแขนคีมจับด้านล่าง ปืนใหญ่เมก้าบีมแคนน่อน และมีเครื่องกำเนิดสนามพลัง I ฟิลด์ซึ่งสามารถสะท้อนลำแสงของอาวุธบีมได้ ยูนิตออร์คิสยังสามารถติดตั้งคอนเทนเนอร์ซึ่งใช้บรรจุอาวุธ เช่น ไมโครมิสไซล์หรือสายระเบิดได้ อาวุธทั้งหมดของกันดั้มเดนโดรเบียมออร์คิส มีอานุภาพที่สามารถทำลายยานรบได้ คอนเทนเนอร์อาวุธนี้ยังใช้เก็บอาวุธปืนของกันดั้มเดนโดรเบียมสเตเมน โดยที่แขนทั้งสองข้างของกันดั้มเดนโดรเบียมจะมีแขนกลสำหรับใช้ดึงอาวุธจากคอนเทนเนอร์มาใช้งานขณะรวมกับยูนิตออร์คิส
ในเนื้อเรื่องของ กันดั้มอีโวลฟ์ นั้นเป็นการทดสอบกันดั้มเดนโดรเบียมโดยมี เดบรา คาร์ เป็นนักบิน แต่ถูกยิงเสียชีวิตในตอนจบ เมื่อการพัฒนากันดั้มเดนโดรเบียมเสร็จสมบูรณ์ในกันดั้ม 0083 นั้น สหพันธ์โลกได้มีคำสั่งยกเลิกกันดั้มโปรเจกต์แล้ว แต่โค อุรากิ และลูกเรือของยานอัลเบียนได้ขโมยกันดั้มเดนโดรเบียมไปเพื่อหยุดยั้งการทิ้งโคโลนีไอส์แลนด์อีสต์ลงสู่โลกโดยฝีมือของกองกำลังดีลาซ ซึ่งในที่สุดนั้น ยูนิตออร์คิสก็ได้รับความเสียหายอย่างหนักจากการต่อสู้กับโมบิลอาร์เมอร์ AMA-002 นอยเอซีล ของอนาเวล กาโต และถูกยิงด้วยลำแสงของโซลาร์ซิสเต็มทูว์
กันดั้มเดนโดรเบียมได้รับการออกแบบโดยฮาจิเมะ คาโทกิ
กันดั้มรุ่นทดลองหมายเลข 4 "เกอร์เบร่า"

| AGX-04 เกอเบร่าเตตร้า > ข้อมูลทั่วไป |
| --- | --- |
ประเภท: โมบิลสูทรุ่นต้นแบบสำหรับใช้งานอเนกประสงค์
ความสูง: 18 เมตร
น้ำหนัก: 46.7 ตัน (พื้นฐาน) 86 ตัน (เต็มพิกัด)
เกราะ: โลหะผสมไททาเนียมและเซรามิก
กำลังเครื่อง: 1710 กิโลวัตต์
อุปกรณ์: บีมเซเบอร์ ปืนอัตโนมัติ 110 มม. ปืนกลบีม
นักบินสำคัญ: ซีม่า การาฮาว
ด ค ก
เรียกสั้นๆว่า GP04 RX-78GP04G กันดั้มเกอร์เบร่าปรากฏตัวครั้งแรกในโมเดลคิทซีรีส์ กันดั้มเวพอนส์ ของนิตยสารฮอบบีเจแปนรายเดือน กันดั้มเกอร์เบร่าเป็นโมบิลสูทแบบใช้งานอเนกประสงค์เหมือนกันดั้มเซฟีรันเธส แต่สามารถใช้งานได้ทั้งบนโลกและในอวกาศ และสามารถติดตั้งสทรูมบูสเตอร์ที่ไหล่ทั้งสองข้างเพื่อให้มีความเร็วเทียบได้กับกันดั้มฟุลเวอเนียนเซฟีรันเธส อาวุธของกันดั้มเกอร์เบร่าประกอบด้วยบีมไรเฟิลกำลังสูงและบีมเซเบอร์ แต่เนื่องจากกันดั้มโปรเจกต์ถูกยกเลิกขณะที่กันดั้มเกอร์เบร่ายังไม่สมบูรณ์ แอนาไฮม์อิเล็กทรอนิกจึงดัดแปลงเป็น AGX-04 เกอเบร่าเตตร้าและขายให้ซีม่า การาฮาวไป
เกอเบร่าเตตร้ามีลักษณะภายนอกที่แตกต่างจากแบบกันดั้มมากเพื่อปิดบังว่าเป็นส่วนหนึ่งของกันดั้มโปรเจกต์และเปลี่ยนอาวุธปืนจากบีมไรเฟิลเป็นปืนกลบีมและปืนอัตโนมัติติดแขน ซีม่าได้ใช้เกอเบร่าเตตร้าในการต่อสู้ขณะที่กองกำลังเดลาซได้ทิ้งโคโลนีไอส์แลนด์อีสต์ลงไปบนโลก และเสียชีวิตในการต่อสู้กับกันดั้มเดนโดรเบียมออร์คิสของโค อุรากิ
กันดั้มเกอร์เบร่าและเกอเบร่าเตตร้าได้รับการออกแบบโดยมิกะ อาคิทากะ
ดูเพิ่ม

รายชื่อหุ่นยนต์ใน Universal Century
จรณทักษะ

จรณทักษะ [จะระนะทักสะ] (อังกฤษ: soft skills), ทักษะพลัง (power skills), ทักษะร่วม (common skills), ทักษะจำเป็น (essential skills) หรือ ทักษะแกน (core skills) เป็นทักษะทางจิตสังคมที่สามารถนำไปประยุกต์ใช้ได้กับทุกสายอาชีพ เช่น การคิดเชิงวิพากษ์ การแก้ปัญหา การพูดในที่สาธารณะ การเขียนเชิงวิชาชีพ การทำงานเป็นทีม ความฉลาดรู้เรื่องดิจิทัล ภาวะผู้นำ ทัศนคติความเป็นมืออาชีพ จริยธรรมการทำงาน การจัดการอาชีพ ความสามารถในการสื่อสารระหว่างวัฒนธรรม เป็นต้น ทักษะเหล่านี้แตกต่างจากสมรรถนทักษะ (hard skills) ซึ่งเป็นทักษะที่จำกัดเฉพาะอาชีพใดอาชีพหนึ่ง
คำ "ทักษะ" เน้นย้ำถึงหน้าที่ใช้สอยในสถานการณ์จริง ศัพท์นี้มีความหมายกว้างและครอบคลุมถึงความสามารถที่จะปฏิบัติงานให้บรรลุผลตั้งแต่งานง่าย ๆ อย่างการเรียนรู้วิธีเตะลูกบอล ไปจนถึงงานที่ยากกว่าอย่างการฝึกความคิดสร้างสรรค์ ในกรณีนี้ต้องตีความคำ "ทักษะ" ว่าเป็นความเชี่ยวชาญในการทำกิจกรรมที่ควบคุมได้ยากลำบาก
คอนเสิร์ตไลฟ์เอด

| ไลฟ์เอด |
| --- | --- |
ประเภท: ป็อป ร็อก
วันที่: 13 กรกฎาคม 1985; 39 ปีก่อน (1985-07-13)
ที่ตั้ง: สนามกีฬาเวมบลีย์ในลอนดอน ประเทศอังกฤษ สหราชอาณาจักร สนามกีฬาจอห์น เอฟ. เคนเนดีที่ฟิลาเดลเฟีย รัฐเพนซิลเวเนีย สหรัฐ
ผู้ก่อตั้ง: บ็อบ เกลดอฟ Midge Ure
ผู้เข้าชม: 72,000 คน (ลอนดอน) 89,484 คน (ฟิลาเดลเฟีย)
เว็บไซต์: www.live8live.com
ไลฟ์เอด (อังกฤษ: Live Aid) เป็นคอนเสิร์ตการกุศลที่จัดขึ้นในวันที่ 13 กรกฎาคม ค.ศ. 1985 โดยบ็อบ เกลดอฟกับMidge Ure เพื่อระดมเงินบริจาคเพื่อช่วยเหลือผู้ยากไร้ในทุพภิกขภัยในประเทศเอธิโอเปีย พ.ศ. 2526–2528 จัดขึ้นที่สนามกีฬาเวมบลีย์ในลอนดอน สหราชอาณาจักร ซึ่งมีผู้เข้าชมประมาณ 72,000 คน และสนามกีฬาจอห์น เอฟ. เคนเนดีในฟิลาเดลเฟีย สหรัฐ ที่มีผู้เข้าชม 89,484 คน
ในวันเดียวกัน ก็มีการจัดคอนเสิร์ตที่ได้รับแรงบันดาลใจจากสิ่งนี้ในประเทศอื่น ๆ เช่น สหภาพโซเวียต, แคนาดา, ญี่ปุ่น, ยูโกสลาเวีย, ออสเตรีย, ออสเตรเลีย และเยอรมนีตะวันตก ถือเป็นหนึ่งในการถ่ายทอดสดผ่านดาวเทียม และถ่ายทอดโทรทัศน์ที่มีผู้เข้าชมมากที่สุดตลอดกาล โดยมีการประมาณการว่ามีผู้ชมที่ 1.9 พันล้านคนใน 150 ประเทศ ซึ่งเกือบเท่ากับร้อยละ 40 ของประชากรโลกในเวลานั้น
บรรณานุกรม

Davis, H. Louise. "Feeding the world a line?: Celebrity activism and ethical consumer practices from Live Aid to Product Red." Nordic Journal of English Studies 9.3 (2010): 89–118.
Westley, Frances.   "Bob Geldof and Live Aid: the affective side of global social innovation." Human Relations 44.10 (1991): 1011–1036.
Live Aid: Rockin' All Over the World – BBC2 documentary, recalling the build-up to the day, and the day itself; viewed 18 June 2005.
Live Aid: World Wide Concert Book – Peter Hillmore with Introduction by Bob Geldof, ISBN 0-88101-024-3, Copyright 1985, The Unicorn Publishing House, New Jersey.
แหล่งข้อมูลอื่น

BBC news stories about the Live Aid DVD
Twenty-Five Years on...memories from Herald UK
How Live Aid was saved for history: BBC News
Geldof thwarts 'Live Aid pirate': BBC News
Philly.com: Live Aid Philadelphia Photo Gallery
In-depth interview between Hal Uplinger, producer of the "Live Aid Concert", the United States event, and the National Museum of American History (part of the Smithsonian Institution)
Full set list, including Philadelphia – JFK Stadium
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ กลุ่มการวางจำหน่าย